કુંભ (ગ,શ,સ) : આ સમયગાળો એવો હશે જેમાં આપ મોજ મજા અને મનોરંજન જેવી વસ્તુઓ ભૂલી જ જશો. બધી બાજુએથી તમામ પ્રકારનાં ટેન્શન અને ચિંતાઓ આપને ઘેરી વળશે. આટલું ઓછું હોય તેમ લોકો સાથે મુલાકાત, મિટિંગો, કોન્ફરન્સો જેવી વધારાની પ્રવૃત્તિઓથી આપનો કામનો બોજ વધશે. વધારામાં ઘરમાં રિનોવેશન કે સમારકામ શરૂ થશે તેનું પણ ટેન્શન રહેશે. આવી પરિસ્થિતિમાં ગણેશજી આપને શાંત રહેવા જણાવે છે કારણ કે તેઓ આપની ચિંતાઓ દૂર કરવામાં આપને મદદ કરવાના છે.